Apple lancerer ny version af macOS

Apples computere er populære som aldrig før, og Apple har gjort de nye opdateringer til macOS, der er styresystemet på computerne fra det californiske firma, gratis. Det er også tilfældet i år – hvor Apple netop har lanceret macOS Mojave. Systemet er opkaldt efter Mojave ørkenen i Californien.

Dark mode

Den nye macOS understøtter en helt ny grafisk brugergrænseflade kaldet DarkMode. Hele styresystemet har fået en mørk overhaling, der er gennemgribende i hele styresystemet – inklusiv alle Apples egne apps og systemfunktioner.

Desktop stacks

Hvis du har brugt din Mac i længere tid, kender du det sikkert: dit skrivebord er pænt rodet. Med den nye udgave af macOS sorterer systemet selv i de filer, du har liggende på skrivebordet og ordner dem i såkaldte “stacks”. Lægger du en fil på skrivebordet hopper den automatisk ned i den rigtige “stack”.

Ny udgave af “Skærmskud”

Hvis du tager mange skærmbilleder, bliver du formentlig glad for den nye udgave af “skærmskud” – appen, der tager skærmbilleder. Der kan nu redigeres i appen, ligesom man kan lave videooptagelser af skærmen.

Home på Mac

Du kan nu få kontrol over alle dine enheder i hjemmet via Home appen, der for første gang kommer til Mac. Home synkroniseres via iCloud, så alt hvad du allerede har på dine iOS enheder dukker automatisk op på din Mac.

Mac App store får nyt look

App Store på Mac blev lanceret tilbage i 2011, men har set ud på samme måde stort set lige siden. Men nu får den en overhaling. Appen har fået nye sektioner som “Arbejde”, “leg” og “udvikler”. Det er blevet lettere at lave en anmeldelse af en app, og flere store udviklere kommer også på – for eksempel er Microsofts Office 365 klar til at komme på App Store.

Brug iOS apps på din Mac

Der har flere gange været rygter om, at iOS og macOS smelter sammen. Men det kommer ikke til ske. Ikke desto mindre vil det i fremtiden være muligt at køre iOS apps i macOS – men det bliver først muligt for udviklerne at bruge denne funktion næste år.

Apple lancerer ny version af macOS